पेंशन अदालत में 267 का मौके पर ही निपटारा
जहांआराबाग स्टेडियम में मंगलवार को पूर्व सैनिकों की लोक अदालत में 267 शिकायतों का मौके पर ही निदान किया गया, जबकि 46 को आगे विभागीय स्तर पर दूर किए जाने के लिए दर्ज किया गया। पेंशन अदालत में 460 पूर्व सैनिकों ने किसी किसी रूप से अपनी भागेदारी दिखाई। बता दें कि क्षेत्र में 45 हजार के करीब पूर्व सैनिक है।
बता दें कि हिसार की 20 मेकेनाइज्ड इंफेंट्री की ओर से झज्जर के पूर्व सैनिकों के लिए पूर्व सैनिक पेंशन अदालत लगाई जाती है। इसके लिए इंफेंट्री ने सोमवार को शहर में डेरा डाल लिया था। 24 घंटे के अंदर यहां पर कैंटीन, चिकित्सा शिविर और पेंशन संबंधी समस्याओं को दूर करने के लिए काउंटर खोले गए। सुबह दस बजे से ही पूर्व सैनिकों ने अदालत में पहुंचना शुरू कर दिया था।
पेंशनअदालत में पहली बार मिली चिकित्सा सेवा
झज्जरमें इससे पूर्व वर्ष 2012 13 में पेंशन अदालत लगाई गई। यानि पेंशन वर्ष में एक बार लगी, लेकिन झज्जर के बिसान गांव से संबंध रखने वाले आर्मी चीफ दलबीर सुहाग के चीफ बनने के बाद यहां के पूर्व सैनिकों की समस्याओं पर विशेष फोक्स किया गया। पूर्व सैनिकों की मांग पर इनकी समस्याओं को जल्द दूर करने के लिए पहले सितंबर 2014 में, इसके बाद फरवरी 2015 में और अब दिसंबर में पेंशन अदालत लगाकर समस्याओं का निदान किया गया। वहीं खास बात यह है कि इससे पहले पेंशन अदालत में चिकित्सा सेवा की सुविधा नहीं थी, लेकिन इस बार मेजर संदीप की टीम ने इस ओर विशेष फोक्स किया।
आर्मी चीफ के पिता भी पहुंचे शिविर में
इसमौके पर आर्मी चीफ दलबीर सुहाग के पिता रिसालदार रामफल सुहाग विशेष रूप से पहुंचे। इस दौरान टीम में शामिल सीओ कर्नल यजवेंद्र सिंह और दूसरे अधिकारियों ने पेंशनर बैंक संबंधी समस्याओं पर दोनों को ही एक जगह बैठाया और बारी बारी से इनकी समस्याओं का समाधान कराया। प्रवक्ता एवं हवलदार मसूदखान ने बताया कि इस दौरान 460 पूर्व सैनिक पेंशन अदालत का लाभ उठाने के लिए पहुंचे। 267 पेंशन संबंधी समस्या का मौके पर निदान कराया गया। 46 ऐसी समस्या थी जिनको अब कार्यालय के स्तर पर दूर कराया जाएगा। इनको अलग से दर्ज कर लिया गया है। वहीं, 46 पूर्व सैनिकों का ऑनलाइन पंजीकरण हुआ। कैंप में चिकित्सा और कैंटीन सुविधा का भी लाभ उठाया गया।
पेंशन अदालत के दौरान सीएसडी कैंटीन में खरीदारी करते पूर्व सैिनक।
झज्जर . पेंशनअदालत के दौरान समस्या बताते पूर्व सैनिक। (दाएं) एक्स सर्विस मेन मूवमेंट के कर्नल लखीराम सेना के अफसर यजुविंद्र िसंह से चर्चा करते हुए। साथ हैं सेना प्रमुख दलबीर सुहाग के िपता रामफल।
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva